विशेषज्ञों का कहना है कि क्षय रोग के कारण मरने वाले लोगों के बारे में जो जानकारी हमारे पास है, वह अतिन्यून है। इस तथ्य के बावजूद कि इस रोग के बारे में बहुत अधिक अध्ययन किए जा चुके हैं, उसके बारे में आंकड़ों और जानकारियों को विकसित करने की आवश्यकता है। क्षय रोग का निदान छाती की जांच द्वारा की जाती है। इसके लिए रोगी के थूक और बलगम के ‘एसिड-फास्ट’ जीवाणु की पहचान के लिए ‘स्पूट्रम माइक्रोस्कोपी’ की जाती है। यह जांच निर्धारित अस्पतालों व संस्थाओं द्वारा ही की जाती है। निदान करने वाले ‘एंडोस्कोपी’ और ‘ब्रॉकोग्राफ’ उपकरण सिर्फ विशेष अस्पतालों में उपलब्ध होते हैं। क्षय रोग के निदान व इलाज के लिए भविष्य में उपकरणों, उपायों व प्रक्रियाओं की आवश्यकता होगी। इसके लिए इस रोग के निदान और इलाज के लिए काम आने वाले ‘एलिसा किट’ के विकास में पूंजी लगाने और शोध व विकास की आवश्यकता है। पर एड्स जैसी जानलेवा बीमारी पर सामने से हमला करने की जरूरत है। सौभाग्य से इस बीमारी के बारे में, क्षय रोग की अपेक्षा आम लोगों में ज्यादा जागरूकता है। अभी तक, एचआइवी के संक्रमण के खिलाफ किसी टीके की खोज नहीं हो पाई है, हालांकि इस दिशा में नैदानिक परीक्षण किए जा चुके हैं। अभी तक, ‘ए.जेड.टी.’ नाम की अकेली दवा ‘एचआइवी’ को रोकने के प्रयोग में आ रही है। लेकिन अगले बारह से सोलह महीनों के बाद ‘वायरल म्यूटेशंस’ दवा का प्रतिरोध करने लगते हैं।